регионално и общинско равнище; процедури за вземане на решения и за изпълнението на решения; процедури за насърчаване на интегрирането на въпросите на околната среда в други области на политиката; установяване на необходимите човешки и финансови ресурси и на механизъм за преглед;
 б)
 разработване на секторни стратегии за качеството на атмосферния въздух, качеството на водите и управлението на водните ресурси, включително морската среда, управлението на отпадъците и ресурсите, опазването на природата, промишленото замърсяване, промишлените опасности и химикалите, включително ясно определени графици и етапи на изпълнение, административна отговорност, както и на финансови стратегии за инвестиции в инфраструктура и технологии;
 в)
 изработване и прилагане на политика за изменението на климата, по-специално съобразно посоченото в приложение ХХХI към настоящото споразумение.
 Член 366
 Ще се провежда редовен диалог по въпросите от обхвата на глава 6 от дял V (Икономическо и секторно сътрудничество) от настоящото споразумение.
 ГЛАВА 7
 Транспорт
 Член 367
 Страните:
 а)
 разширяват и укрепват своето сътрудничество в областта на транспорта, за да допринесат за развитието на устойчиви транспортни системи;
 б)
 насърчават ефективните, безопасни и сигурни транспортни операции, както и интермодалността и оперативната съвместимост на транспортните системи.
 в)
 полагат усилия да укрепят основните транспортни връзки между своите територии.
 Член 368
 1. Сътрудничеството между страните има за цел да улесни преструктурирането и модернизирането на украинския транспортен сектор и постепенното сближаване с оперативни стандарти и политики, съпоставими с тези на ЕС, по-специално чрез изпълнението на мерките, посочени в приложение XXXII към настоящото споразумение, без да се засягат задълженията, произтичащи от специфичните споразумения в областта на транспорта, сключени между страните. Изпълнението на посочените мерки не нарушава правата и задълженията на страните, които те са поели в рамките на международни споразумения, по които са страни, или с участието си в международни организации.
 2. Сътрудничеството също така цели подобряването на движението на пътници и стоки, повишаването на плавността на транспортните потоци между Украйна и ЕС и третите държави в региона, като се отстранят административните, техническите, трансграничните и други препятствия, подобрят транспортните мрежи и осъвремени инфраструктурата, по-специално на главните оси, свързващи страните. Това сътрудничество включва дейности за улесняване на презграничните преминавания.
 3. Сътрудничеството включва обмен на информация и съвместни дейности:
 —
 на регионално равнище, по-специално като се отчита и интегрира напредъкът, постигнат при изпълнението на различните договорености за регионално сътрудничество в областта на транспорта като експертната група по транспорта в рамките на Източното партньорство, транспортния коридор Европа – Кавказ – Азия (TRACECA), процеса от Баку и други инициативи в областта на транспорта;
 —
 на международно равнище, включително по отношение на международните транспортни организации и международните споразумения и конвенции, ратифицирани от страните, в рамките на различите транспортни агенции на ЕС.
 Член 369
 Сътрудничеството обхваща, inter alia, следните области:
 а)
 развитие на устойчива национална транспортна политика, уреждаща всички видове транспорт, по-специално с оглед на обезпечаването на ефикасни, безопасни и сигурни транспортни системи и насърчаването на интегрирането на свързани с транспорта аспекти в други области на политиката;
 б)
 развитие на секторни стратегии с оглед на националната транспортна политика (включително правни изисквания за осъвременяване на техническото оборудване и транспортните флотилии, така че да отговарят на